ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኢትዮጵያ ወራር ኣንበጣ 'ፖለቲካዊ መልክዕ ይሕዝ ኣሎ'፡ ዓለምለኸ ማሕበረሰብ ሙሁራት ትግራይ 16 ጥቅምቲ 2020 ምንጪ ስእሊ, DT ኣብ ኢትዮጵያ: ኣብ ዝተፈላለዩ ከባቢታት ተራእዩ ዘሎ ወራር ዕስለ ኣንበጣ በረኻ ኣብ ልዕሊ ዘራእትን መገሃጫን ከቢድ ዕንወት የውርድ ከም ዘሎ ዓለምለኸ ማሕበረሰብ ሙሁራት ትግራይ ናብ ትካል መግብን ሕርሻን ዓለም ኣብ ዝጽሓፉዎ ደብዳበ ሓቢሮም። እቲ ዕስለ ኣንበጣ፡ ኢትዮጵያ ኣብ ውሽጢ 25 ዓመታት ርእያቶ ዘይትፈልጥ ወራር ምዃኑ ብምግላጽ፡ እቲ ብቐጻሊ ኣብ የመንን ክልል ዓፋርን ዝፈሪ ዘሎ ዕስለ ነቲ ስግኣት ከም ዘዕርጎ ጠቒሶም። ወራር እቲ ዕስለ ኣንበጣ በቲ ሕጂ ዘለዎ ፍጥነት እንተቐጺሉ ድማ ብሚሊዮን ዝቑጸሩ ዜጋታት ንጥምየትን ክቃልዑ ምዃኖም ስግኣቶም ገሊጾም። እቲ ኣብ ኢትዮጵያ ተራእዩ ዘሎ ሓያል ዕስለ ኣንበጣ ኣብ ክልል ዓፋር፣ ኣብ ኣምሓራ ድማ ኣብ ሰሜን ወሎን ክልል ትግራይን ኣብ ልዕሊ ዘራእትን መጋሃጫን ዘውርዶ ዘሎ ዕንወት ከቢድ ምዃኑ'ዩ ዝሕበር። እዚ ለበዳ ኮቪድ-19፣ ሓደጋ ውሕጅን ኣብታ ሃገር ብዘሎ ፖለቲካዊ ወጥሪ እናማዕበለ ብዝመጽእ ስግኣት ድሕነትን ግጭትን ዝተራእየ ምዃኑ ከም ዘሻቕሎም ኣብቲ ደብዳበ ኣስፊሮም። ብተወሳኺ ወራር ዕስለ ኣንበጣ ንምክልኻል ኣብ ዝግበር ዘሎ ጻዕሪ፡ "ኮነ ኢሎም ንትግራይ ክጎድኡ ዝደልዩ ትካላት መንግስቲ ፌደራል እውን ኣለው'ዮም" ኢሉ ኣሎ። ብምኽንያት ሕጽረት ሓገዝ መንግስቲ ፌደራልን ማሕበረሰብ ዓለምን እቲ ህዝቢ ብባህላዊ ኣገባብ ነቲ ዕስለ ኣንበጣ በረኻ ክከላኸሎ ይቃለስ'ኳ እንተሎ፡ ውጽኢታዊ ስለ ዘይኮነ ግን እቲ ዕስለ ኣንበጣ ናብ መላእ ከባቢታት ትግራይ ክዝርጋሕ ከም ዝኽኣለ ሓቢሩ። " ንወራር ዕስለ ኣንበጣ በረኻ፡ ከም ፖለቲካዊ ዛዕባ ርእዮም ትግራይ ካብ ኢትዮጵያ ክትረኽቦ ዝግባእ ከም ድሮን፣ ኬሚካልን ካልእ ናውታትን ምኽላእ" መንግስቲ ፌደራል ኣንጻር ሰብኣውነት ዝኾነ ታሪኻዊ ስሕተት ይፍጽም ከም ዘሎ ዘመላኽት እዩ ክብሉ ከሲሶም። "እዚኦም ኩሎም ተደሚሮም ነቲ ህዝቢ ይጎስዩዎ ኣለው። እቲ ኩነታት በዚ እንተቐጺሉ ድማ እቲ ሕብረተሰብ ናብ ዝኸፍአ ጉድኣት፣ ጥምየትን ኣሰካፊ ሰብኣዊ ቅልውላውን ክቃላዕ'ዩ" ብምባል ዓለማዊ ውድብ መግብን ሕርሻን (ፋኦ) ቖላሕታ ክገብረሉ ኣተሓሳሲቦም። 'ነዴታትኩምሲ ከምዚ ኸማይ’ዶ ትዝክሩወን?'
